**Kelly Hrudey** (s. 13. tammikuuta 1961 Edmonton, Alberta, Kanada) on kanadalainen ammattilaisuransa lopettanut NHL-maalivahti. Hän pelasi urallaan kolmessa joukkueessa yhteensä 677 ottelua.

Juniorivuodet ja NHL-varaus
---------------------------

New York Islanders varasi Hrudeyn toisella varauskierroksella (38. valinta) vuonna 1980. Hrudey pelasi tuolloin toista vuottaan Kanadan WHL-junioriliigassa Medicine Hatin joukkueessa. Varaustilaisuuden jälkeen Hrudey jatkoi vielä yhden kauden WHL-liigassa kunnes syksyllä 1981 sai sopimuksen Islandersin organisaatioon. Seuraavat kaksi kautta ja pala kolmattakin kuluivat kuitenkin CHL-farmiliigan Indianapolisin joukkueessa. WHL-vuosinaan Hrudey tuli valituksi kerran (1981) liigan 2.All Stars -joukkueeseen.

Vuodet farmisarjassa
--------------------

Kauden 1981-82 päätteeksi Hrudey oli koko CHL-liigan vähiten maaleja päästänyt maalivahti sekä runkosarjassa (keskimäärin 2.95 maalia ottelussa) että pudotuspeleissä (2.42). Seuraavalla kaudella Hrudey oli CHL-sarjan voitokkain maalivahti sekä runkosarjassa (26 voittoa) että pudotuspeleissä (7). Myös pudotuspelien alhaisin maalikeskiarvo (2.64) merkattiin Hrudeyn nimiin. Kaudella 1983-84 Hrudey pelasi vain kuusi ottelua CHL-farmiliigassa ja 12 ottelua Islandersin maalin suulla NHL:ssa. Tämän jälkeen kuluikin yli kymmenen vuotta ennen kuin Hrudey seuraavan kerran pelasi farmisarjoissa. Uran viimeinen komennus farmiliigaan oli yhden pelin mittainen vierailu Los Angeles Kingsin farmijoukkueen, Phoenix Roadrunnersin, maalin suulle kaudella 1995-96.

CHL-liigassa Hrudey nimettiin sekä 1982 että 1983 liigan 1. All Stars joukkueeseen. Lisäksi hänen nimensä kaiverrettiin liigan vähiten maaleja päästäneen pelaajan Terry Sawchuk-trophyn kylkeen sekä 1982 että 1983. Jälkimmäisellä kaudella hänet palkittiin myös Tommy Ivan Memorial Trophylla, joka jaetaan liigan MVP-pelaajalle.

NHL-ura
-------

Hrudeyn NHL-ura alkoi hänet varanneen New York Islandersin maalin suulla kaudella 1983-84, jolloin hän pääsi pelaamaan 12 ottelussa yhteensä 535 minuuttia. Jo seuraavalla kaudella hän ansaitsi joukkueen ykkösmaalivahdin paikan pelaten 41 ottelua. Hän myös piti tätä paikkaa hallussaan viisi kautta aina kevääseen 1989 asti. 22. maaliskuuta 1989 Islanders kauppasi Hrudeyn länsirannikolle Los Angeles Kingsin joukkueeseen. Vaihdossa Islanders sai maalivahti Mark Fitzpatrickin sekä puolustajat Wayne McBeanin ja Doug Crossmanin. Los Angelesissa Hrudey pelasi seitsemän täyttä kautta ennen kuin teki 18. elokuuta 1996 vapaana pelaajana sopimuksen San Jose Sharksin kanssa. Hrudey pitää edelleen hallussaan useimpia L.A. Kingsin maalivahtien seuraennätyksiä, kuten esimerkiksi eniten päästettyjä maaleja uralla, eniten torjuntoja uralla, eniten jäähyminuutteja uralla, eniten syöttöpisteitä uralla, eniten pelattuja otteluita uralla, eniten pelattuja minuutteja uralla jne.
Ensimmäisellä Sharks-kaudellaan Hrudey pelasi 48 ottelua ja oli selkeästi joukkueensa ykkösvahti. Seuraava kausi 1997-98, joka jäi myös uran viimeiseksi, oli enemmän vaihtoaitiossa istuskelemista. Jääaikaa kertyi 28 pelatussa ottelussa 1360 minuuttia, kun joukkueen ykkösmaalivahdiksi hankittu toinen veteraani Mike Vernon pelasi noin 70 % otteluista.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | V | PMK | NP | T% | O | V | PMK | NP | T% |   |   |   |   |   |   | Turnaus | O | V | PMK | NP | T% |
| 1978–79 | Medicine Hat Tigers | WHL | 57 | 12 | 6,17 | 0 |  |  |  |  |  |  |  |  |  |  |  |  |  |  |  |  |  |  |
| 1979–80 | Medicine Hat Tigers | WHL | 57 | 25 | 4,17 | 1 | 89,9 | 13 | 6 | 4,51 | 0 |  |  |  |  |  |  |  |  |  |  |  |  |  |
| 1980–81 | Medicine Hat Tigers | WHL | 55 | 32 | 3,97 | 4 | 89,5 | 4 | 1 | 4,18 | 0 | Kakkostähdistö |  |  |  |  |  |  |  |  |  |  |  |
| 1980–81 | Indianapolis Checkers | CHL |  |  |  |  |  | 2 |  | 3,56 | 0 |  |  |  |  |  |  |  |  |  |  |  |  |  |
| 1981–82 | Indianapolis Checkers | CHL | 51 | 27 | 2,95 | 1 | 90 | 13 | 11 | 2,42 | 1 | Ykköstähdistö |  |  |  |  |  |  |  |  |  |  |  |
| 1982–83 | Indianapolis Checkers | CHL | 47 | 26 | 3,04 | 2 | 89,4 | 10 | 7 | 2,64 | 0 | Ykköstähdistö |  |  |  |  |  |  |  |  |  |  |  |
| 1983–84 | New York Islanders | NHL | 12 | 7 | 3,14 | 0 | 90,3 |  |  |  |  |  |  |  |  |  |  |  |  |  |  |  |  |  |
| 1983–84 | Indianapolis Checkers | CHL | 6 | 3 | 3,40 | 0 |  |  |  |  |  |  |  |  |  |  |  |  |  |  |  |  |  |  |
| 1984–85 | New York Islanders | NHL | 41 | 19 | 3,62 | 2 | 88,6 | 5 | 1 | 1,71 | 0 | 94,6 |  |  |  |  |  |  |  |  |  |  |  |  |
| 1985–86 | New York Islanders | NHL | 45 | 19 | 3,21 | 1 | 90,6 | 2 | 0 | 3,00 | 0 | 89,8 |  |  |  |  |  |  | MM | 5 |  | 4,41 |  |  |
| 1986–87 | New York Islanders | NHL | 46 | 21 | 3,30 | 0 | 88,1 | 14 | 7 | 2,71 | 0 | 91,8 |  |  |  |  |  |  |  |  |  |  |  |  |
| 1987–88 | New York Islanders | NHL | 47 | 22 | 3,34 | 3 | 89,6 | 6 | 2 | 3,62 | 0 | 85,1 |  |  |  |  |  |  |  |  |  |  |  |  |
| 1988–89 | New York Islanders | NHL | 50 | 18 | 3,92 | 0 | 87,4 |  |  |  |  |  |  |  |  |  |  |  |  |  |  |  |  |  |
| 1988–89 | Los Angeles Kings | NHL | 16 | 10 | 2,90 | 1 | 90,4 | 10 | 4 | 3,71 | 0 | 88,1 |  |  |  |  |  |  |  |  |  |  |  |  |
| 1989–90 | Los Angeles Kings | NHL | 52 | 22 | 4,07 | 2 | 87,3 | 9 | 4 | 4,34 | 0 | 85,3 |  |  |  |  |  |  |  |  |  |  |  |  |
| 1990–91 | Los Angeles Kings | NHL | 47 | 26 | 2,90 | 3 | 90 | 12 | 6 | 2,78 | 0 | 90,3 |  |  |  |  |  |  |  |  |  |  |  |  |
| 1991–92 | Los Angeles Kings | NHL | 60 | 26 | 3,37 | 1 | 89,7 | 6 | 2 | 3,72 | 0 | 87,7 |  |  |  |  |  |  |  |  |  |  |  |  |
| 1992–93 | Los Angeles Kings | NHL | 50 | 18 | 3,86 | 2 | 88,7 | 20 | 10 | 3,52 | 0 | 88,7 |  |  |  |  |  |  |  |  |  |  |  |  |
| 1993–94 | Los Angeles Kings | NHL | 64 | 22 | 3,68 | 1 | 89,7 |  |  |  |  |  |  |  |  |  |  |  |  |  |  |  |  |  |
| 1994–95 | Los Angeles Kings | NHL | 35 | 14 | 3,14 | 0 | 91 |  |  |  |  |  |  |  |  |  |  |  |  |  |  |  |  |  |
| 1995–96 | Los Angeles Kings | NHL | 36 | 7 | 3,26 | 0 | 90,7 |  |  |  |  |  |  |  |  |  |  |  |  |  |  |  |  |  |
| 1995–96 | Phoenix Roadrunners | IHL | 1 | 0 | 5,95 | 0 | 82,8 |  |  |  |  |  |  |  |  |  |  |  |  |  |  |  |  |  |
| 1996–97 | San Jose Sharks | NHL | 48 | 16 | 3,19 | 0 | 88,9 |  |  |  |  |  |  |  |  |  |  |  |  |  |  |  |  |  |
| 1997–98 | San Jose Sharks | NHL | 28 | 4 | 2,74 | 1 | 89,7 | 1 | 0 | 3,00 | 0 | 83,3 |  |  |  |  |  |  |  |  |  |  |  |  |
|  | Yhteensä | NHL | 677 | 271 | 3,43 | 17 | 89,3 | 85 | 36 | 3,29 | 0 | 89,1 |  |  |  |  |  |  |  |  |  |  |  |  |

Aiheesta muualla
----------------

* 
*

Lähteet
-------

### Tilastolähteet

* Hockey Reference
* Kelly Hrudey The Internet Hockey Databasessa (englanniksi)
* Legends of Hockey